ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
മധ്യപ്രദേശിലെ കർഷക സമ്മേളനത്തെ പ്രധാനമന്ത്രി അഭിസംബോധന ചെയ്തു
താങ്ങുവില,കരാർ കൃഷി എന്നിവയിലെ ആശങ്കകൾ പരിഹരിക്കുമെന്നും വ്യാജപ്രചരണങ്ങൾ ക്കെതിരെ ജാഗ്രത വേണമെന്നും പ്രധാനമന്ത്രി
മധ്യപ്രദേശിൽ നടന്ന കർഷക സമ്മേളനത്തെ വീഡിയോ കോൺഫറൻസിങ്ങിലൂടെ പ്രധാനമന്ത്രി ശ്രീ നരേന്ദ്ര മോദി അഭിസംബോധന ചെയ്തു. ശീതീകരണ, അടിസ്ഥാന സൗകര്യ പദ്ധതികളുടെ ഉദ്ഘാടനവും ശിലാസ്ഥാപനവും പ്രധാനമന്ത്രി നിർവഹിച്ചു. ആധുനിക സംഭരണ സംവിധാനങ്ങൾ, ശീതീകരണ സംഭരണികൾ, നവീന ഭക്ഷ്യ സംസ്കരണ പദ്ധതികൾ എന്നിവയുടെ വികസനത്തിന് സഹായിക്കാൻ വ്യവസായ ലോകത്തോട് അദ്ദേഹം അഭ്യർത്ഥിച്ചു.
വികസിതരാജ്യങ്ങളിലെ കർഷകർക്കുള്ള സൗകര്യങ്ങൾ ഇന്ത്യയിലും താമസിയാതെ ലഭ്യമാക്കണമെന്ന് അദ്ദേഹം പറഞ്ഞു. പുതിയ കാർഷിക നിയമത്തെക്കുറിച്ചുള്ള ചർച്ചകൾ കഴിഞ്ഞ 20 -22 വർഷമായി നടന്നുവരികയാണ്. ഒരൊറ്റ ദിവസം കൊണ്ട് നിയമം കൊണ്ടുവന്നതല്ലെന്നും പ്രധാനമന്ത്രി പറഞ്ഞു.
രാജ്യത്തെ കർഷകർ, കർഷക സംഘടനകൾ, വിദഗ്ധർ,സാമ്പത്തിക വിദഗ്ധർ, ശാസ്ത്രജ്ഞർ തുടങ്ങിയവർ കാർഷിക മേഖലയുടെ പുരോഗതിക്കായി നിരന്തരം ആവശ്യപ്പെട്ടിട്ടുണ്ട്. പല പാർട്ടി പ്രകടനപത്രിക കളിലും ഉൾപ്പെടുത്തിയിട്ടുണ്ടെങ്കിലും ഈ പരിഷ്കാരങ്ങൾ ആത്മാർഥമായി പരിഗണിച്ചില്ല.ഇപ്പോൾ നടപ്പാക്കിയ പരിഷ്കരണങ്ങൾ നേരത്തെ ഉള്ളതിൽ നിന്നും വ്യത്യസ്തമല്ല എന്നും പ്രധാനമന്ത്രി പറഞ്ഞു.
കഴിഞ്ഞ ഗവൺമെന്റ് സ്വാമിനാഥൻ കമ്മീഷൻ റിപ്പോർട്ട് എട്ടുവർഷമായി നടപ്പാക്കിയിട്ടില്ല. പ്രതിപക്ഷ കക്ഷികൾ അവരുടെ രാഷ്ട്രീയ ലാഭത്തിനായി കർഷകരെ ഉപയോഗിക്കുകയാണെന്നും പ്രധാനമന്ത്രി വിമർശിച്ചു. ഈ ഗവൺമെന്റ് സ്വാമിനാഥൻ കമ്മീഷൻ ശുപാർശകൾ നടപ്പാക്കിയതായും കർഷകരുടെ ചെലവിന്റെ ഒന്നര മടങ്ങോളം താങ്ങുവിലയായി ഗവൺമെന്റ് നൽകുന്നതായും അദ്ദേഹം പറഞ്ഞു.
പിഎം കിസാൻ പദ്ധതി വഴി ഓരോവർഷവും 75,000 കോടി രൂപ കർഷകരുടെ ബാങ്ക് അക്കൗണ്ടിൽ നേരിട്ട് എത്തുന്നതായി പ്രധാനമന്ത്രി പറഞ്ഞു.
മുൻ ഗവൺമെന്റുകൾക്ക് കർഷകരുടെ കാര്യത്തിൽ ആത്മാർത്ഥത ഉണ്ടായിരുന്നെങ്കിൽ നൂറോളം ജലസേചനപദ്ധതികൾ ദശാബ്ദങ്ങളായി മുടങ്ങിക്കിടക്കില്ലായിരുന്നു എന്ന് അദ്ദേഹം കുറ്റപ്പെടുത്തി. തേനീച്ച വളർത്തൽ,കന്നുകാലി വളർത്തൽ,മത്സ്യബന്ധനം എന്നിവയും ഗവൺമെന്റ് പ്രോത്സാഹിപ്പിക്കുന്നതിനായി പ്രധാനമന്ത്രി പറഞ്ഞു.
കാർഷിക പരിഷ്കരണ നിയമങ്ങളിൽ അവിശ്വാസ്യത വേണ്ട. താങ്ങുവില സമ്പ്രദായം മുൻപത്തെതുപോലെ ഇനിയും തുടരുമെന്നും അദ്ദേഹം ഉറപ്പുനൽകി. പുതിയ നിയമം കർഷകർക്ക് അവരുടെ ഉൽപ്പന്നങ്ങൾ മണ്ഡികൾക്ക് അകത്തോ പുറത്തോ വിൽക്കാൻ സ്വാതന്ത്ര്യം നൽകുന്നു. എ.പി.എം.സി നവീകരണത്തിന് 500 കോടി രൂപ ഗവൺമെന്റ് ചെലവിടുന്നതായും പ്രധാനമന്ത്രി പറഞ്ഞു.
കരാർ കൃഷി രാജ്യത്ത് നേരത്തെ ഉണ്ടായിരുന്നതാണ്. കർഷകരുടെ വിളയ്ക്കാണ് കരാർ, ഭൂമിക്ക് അല്ലെന്നും പ്രധാനമന്ത്രി പറഞ്ഞു. പ്രകൃതി ദുരന്തം ഉണ്ടായാൽ പോലും കർഷകർക്ക് പൂർണമായും തുക ലഭിക്കും.
കർഷകരുടെ എല്ലാ ആശങ്കകളെയും സംശയങ്ങളെയും കുറിച്ച് സംസാരിക്കാൻ ഗവൺമെന്റ് തയ്യാറാണെന്ന് പ്രധാനമന്ത്രി വ്യക്തമാക്കി. മുൻ പ്രധാനമന്ത്രി അടൽ ബിഹാരി വാജ്പേയിയുടെ ജന്മദിനമായ ഡിസംബർ 25ന് ഈ വിഷയത്തിൽ വിശദമായി ഒരിക്കൽക്കൂടി സംസാരിക്കുമെന്നും അദ്ദേഹം പറഞ്ഞു. അന്നേദിവസം കിസാൻ സമ്മാൻ നിധി യുടെ അടുത്ത ഗഡു കോടിക്കണക്കിന് കർഷകരുടെ ബാങ്ക് അക്കൗണ്ടിലേക്ക് കൈമാറുമെന്നും പ്രധാനമന്ത്രി അറിയിച്ചു.
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 178.83 കോടി പിന്നിട്ടു
കഴിഞ്ഞ 24 മണിക്കൂറിൽ 26.19 ലക്ഷത്തിലധികം  ഡോസ് വാക്സിനുകൾ നൽകിയതോടെ, ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 178.83 കോടി  കടന്നു. 2,07,34,782 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
കഴിഞ്ഞ 24 മണിക്കൂറിനുള്ളിൽ 9,754 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,23,88,475 ആയി. ദേശീയ രോഗമുക്തി നിരക്ക് 98.66%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 5,476 പേർക്കാണ്. നിലവിൽ രാജ്യത്ത് ചികിത്സയിലുള്ളത് 59,442 പേരാണ്. ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.14% ശതമാനമാണ്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിൽ 9,09,985 പരിശോധനകൾ നടത്തി. 77.28 കോടിയിൽ അധികം  പരിശോധനകളാണ് ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 0.77 ശതമാനമാണ്. പ്രതിദിന രോഗസ്ഥിരീകരണ നിരക്ക് 0.60 ശതമാനമാണ്.
പ്രത്യേക സേവനങ്ങളും ഫീച്ചറുകളും
കേന്ദ്ര വാർത്ത വിതരണ പ്രക്ഷേപണ വകുപ്പ് മന്ത്രി ശ്രീ അനുരാഗ് ഠാക്കൂർ ഏകദിന സന്ദർശനത്തിനായി നാളെ  കോഴിക്കോട്
(കൊച്ചി, ജൂലൈ 03 , 2022
ഏകദിന സന്ദർശനത്തിനായി കേന്ദ്ര വാർത്ത വിതരണ പ്രക്ഷേപണ, യുവജനകാര്യ, കായിക മന്ത്രി ശ്രീ അനുരാഗ് ഠാക്കൂർ നാളെ  രാവിലെ കോഴിക്കോട് എത്തും. രാവിലെ 8 മണിക്ക് കോഴിക്കോട് മിട്ടായി തെരുവിലെ കിഡ്സൺ കോർണറിൽ നടക്കുന്ന സ്വച്ഛ്ത അഭിയാനുമായി ബന്ധപ്പെട്ട പരിപാടിയിൽ പങ്കെടുക്കുന്ന കേന്ദ്രമന്ത്രി , തുടർന്ന് കേസരി ഭവനിൽ നടക്കുന്ന ചടങ്ങിൽ മലയാളം ദിനപത്രമായ ജന്മഭൂമിയുടെ പുതിയ ഓഫീസ് കെട്ടിടം ഉദ്ഘാടനം ചെയ്യും . പരിപാടിക്ക് ശേഷം ശ്രീ അനുരാഗ് ഠാക്കൂർ കേരളത്തിലെ അച്ചടി, ഇലക്ട്രോണിക് മാധ്യമങ്ങളിലെ ഉടമകളുമായും എഡിറ്റർമാരുമായും കൂടിക്കാഴ്ച നടത്തും . കേന്ദ്ര വാർത്ത വിതരണ പ്രക്ഷേപണ മന്ത്രാലയത്തിന് കീഴിലുള്ള കൊച്ചിയിലെ പ്രസ് ഇൻഫർമേഷൻ ബ്യൂറോ സംഘടിപ്പിക്കുന്ന പരിപാടി കോഴിക്കോട്ടെ ഹോട്ടൽ ട്രൈപന്റയിൽ വച്ചാണ് നടക്കുക. ഉച്ചക്ക് 12.30 നാണ് പരിപാടി.
തുടർന്ന് വൈകിട്ടോടെ കോഴിക്കോട്ടെ സ്പോർട്സ് അതോറിറ്റി ഓഫ് ഇന്ത്യ  പരിശീലന കേന്ദം ശ്രീ അനുരാഗ് ഠാക്കൂർ സന്ദർശിക്കുകയും അവിടത്തെ ഉദ്യോഗസ്ഥരുമായും കായിക താരങ്ങളുമായും സംവദിക്കുകയും ചെയ്യും .
വിദ്യാഭ്യാസ മന്ത്രാലയം
ലോക്ക് ഡൗണിൽ വിദ്യാർത്ഥികളുടെ സുരക്ഷയും അക്കാദമിക ക്ഷേമവും ഉറപ്പാക്കണമെന്ന് എഐസിടിഇ മുഖാന്തരം കേന്ദ്ര മാനവ വിഭവശേഷി വികസന മന്ത്രാലയം കോളേജുകളോടും മറ്റ് വിദ്യാഭ്യാസസ്ഥാപനങ്ങളോടും നിർദ്ദേശിച്ചു. ഇക്കാലയളവിൽ ഫീസ് ഈടാക്കരുതെന്നും നിർദ്ദേശം
ന്യൂഡൽഹി, ഏപ്രിൽ, 16,2020
 യോട് നിർദേശിച്ചു.
അതിന്റെ ഭാഗമായി കോളേജുകൾക്കും സ്ഥാപനങ്ങൾക്കും എഐസിടിഇ ചില മാർഗ നിർദ്ദേശങ്ങൾ നൽകിയിട്ടുണ്ട്. കോവിഡ് പ്രതിസന്ധി നേരിടുന്ന ഈ സമയത്ത് ആവശ്യമായ എല്ലാ സുരക്ഷാ മുൻകരുതലുകളും ഉറപ്പാക്കുന്നത് എല്ലാ പൗരന്മാരുടെയും മൗലിക ഉത്തരവാദിത്തമാണ്. എല്ലാ കോളേജുകളും സ്ഥാപനങ്ങളും കർശനമായി പാലിക്കുന്നതിനായി താഴെപ്പറയുന്ന മാർഗ്ഗനിർദ്ദേശങ്ങൾ നൽകുന്നു:
1) ഫീസ് അടയ്ക്കൽ: ലോക്ക്ഡൗൺ സമയത്ത് പ്രവേശന ഫീസ് ഉൾപ്പെടെ വിദ്യാർഥികൾ അടയ്ക്കണമെന്ന് ചില സ്ഥാപനങ്ങൾ നിർബന്ധിക്കുന്നു. ലോക്ക്ഡൗൺ പിൻവലിച്ച് സാധാരണ നിലയിലാകുന്നതുവരെ കോളേജുകളും സ്ഥാപനങ്ങളും കുട്ടികളെ ഫീസ് അടയ്ക്കാൻ നിർബന്ധിക്കരുത്.
2) അധ്യാപകർക്കും മറ്റ് സ്റ്റാഫിനുമുള്ള ശമ്പളം: ലോക്ക്ഡൗൺ കാലത്ത് വിവിധ സ്ഥാപനങ്ങൾ അവരുടെ ഫാക്കൽറ്റി അംഗങ്ങൾക്കും ജീവനക്കാർക്കും ശമ്പളം നൽകിയിട്ടില്ല. ചില സ്ഥാപനങ്ങൾ ജീവനക്കാരുടെ സേവനങ്ങൾ അവസാനിപ്പിച്ചു. ലോക്ക്ഡൗൺ കാലത്ത് ഫാക്കൽറ്റി അംഗങ്ങൾക്കും ജീവനക്കാർക്കുമുള്ള ശമ്പളവും മറ്റ് കുടിശ്ശികകളും കൃത്യമായി നൽകണം. ഈ സമയത്ത് നടത്തിയ പിരിച്ചു വിടലുകൾ റദ്ദാക്കണമെന്നും നിർദേശിച്ചു. കോളേജുകളും സ്ഥാപനങ്ങളും ഫീസ് തിരിച്ചു നൽകുന്നതുൾപ്പെടെയുള്ള കാര്യങ്ങൾ വിശദമാക്കി സംസ്ഥാനങ്ങളിലെയും കേന്ദ്രഭരണ പ്രദേശങ്ങളിലെയും ചീഫ് സെക്രട്ടറിമാർക്ക് കത്തയച്ചിട്ടുണ്ട്.
3) വ്യാജവാർത്ത നിരുത്സാഹപ്പെടുത്തുക: വ്യാജവാർത്തകളെ നിരുത്സാഹപ്പെടുത്തുകയും അവയെ സംബന്ധിച്ച് ബന്ധപ്പെട്ട അധികാരികൾക്ക് റിപ്പോർട്ട് നൽകുകയും ചെയ്യുന്നത് എല്ലാവരുടെയും പ്രധാന ഉത്തരവാദിത്തമാണ്. മാനവ വിഭവശേഷി വികസന മന്ത്രാലയം, യുജിസി, എഐസിടിഇ എന്നിവ ഔദ്യോഗിക വെബ്സൈറ്റിൽ പ്രസിദ്ധീകരിക്കുന്ന വിവരം മാത്രം ആശ്രയിക്കാം. അതുപോലെ മറ്റ് ഗവൺമെന്റ് ഉത്തരവുകൾക്കായും ബന്ധപ്പെട്ട മന്ത്രാലയങ്ങളുടെയും വകുപ്പുകളുടെയും വെബ്സൈറ്റുകൾ പരിശോധിക്കാം.
4) പ്രധാനമന്ത്രിയുടെ പ്രത്യേക സ്കോളർഷിപ്പ് പദ്ധതി: ലോക്ക്ഡൗണും ഇൻറർനെറ്റ് നിയന്ത്രണങ്ങളും മൂലം, 2020-2021 അധ്യയന വർഷത്തിലെ പിഎം എസ്എസ്എസുമായി ബന്ധപ്പെട്ട പ്രവർത്തനങ്ങൾ വൈകി.
എങ്കിലും ലോക്ക്ഡൗൺ പിൻവലിച്ചാൽ ഉടൻ പദ്ധതി പ്രവർത്തനങ്ങൾ തുടരുമെന്ന് വ്യക്തമാക്കുന്നു. പ്രവർത്തന കലണ്ടർ, പുതിയ സമയക്രമങ്ങൾ എന്നിവ യഥാസമയം എഐസിടിഇ ഔദ്യോഗിക വെബ്സൈറ്റിൽ പ്രസിദ്ധീകരിക്കും.
5) ഓൺലൈൻ ക്ലാസുകളും സെമസ്റ്റർ പരീക്ഷയും:
ലോക്ക്ഡൗൺ നീട്ടിയ സമയത്ത് നിലവിലെ സെമസ്റ്ററിനായുള്ള ഓൺലൈൻ ക്ലാസുകൾ തുടരും. പുതുക്കിയ അക്കാദമിക് കലണ്ടർ പിന്നീട് യുജിസിയും എഐസിടിഇയും നൽകും. സെമസ്റ്റർ പരീക്ഷകളുടെ മാറ്റം സംബന്ധിച്ച്, യുജിസി പരീക്ഷാ നടത്തിപ്പ്, മാർക്ക്, പരീക്ഷാ മാനകം
എന്നി കാര്യങ്ങളിൽ ശുപാർശ തയാറാക്കുന്നതിനായി ഒരു സമിതി രൂപീകരിച്ചിട്ടുണ്ട്. ഇതുസംബന്ധിച്ച് പ്രത്യേകം മാർഗ നിർദേശങ്ങൾ പുറപ്പെടുവിക്കും. അതിനായി യുജിസി, എഐസിടിഇയുടെ വെബ്സൈറ്റുകൾ പതിവായി സന്ദർശിക്കുക.
6) ഇന്റേൺഷിപ്പുകൾ: ലോക്ക്ഡൗൺ കാരണം വിദ്യാർത്ഥികൾക്ക് മധ്യവേനൽ ഇന്റേൺഷിപ്പ് നടത്താനായില്ല. അവർക്ക് വീട്ടിൽ നിന്ന് തന്നെ ഇന്റേൺഷിപ്പ് നടത്താം. അതിനു കഴിയാത്ത പക്ഷം 2020 ഡിസംബറിനുള്ളിൽ പൂർത്തിയാക്കാം.
7) ഇന്റർനെറ്റ് സംവിധാനം പങ്കിടൽ: കോളേജുകളും മറ്റ് സ്ഥാപനങ്ങളും എല്ലാ വിദ്യാർത്ഥികൾക്കും അവരുടെ കാമ്പസ് ഇന്റർനെറ്റ് സൗകര്യം ലഭ്യമാക്കണം. ഗ്രാമപ്രദേശങ്ങളിൽ ഹാജർ കാര്യങ്ങളിൽ ഇളവ് അനുവദിക്കാം.
ഈ നിർദ്ദേശങ്ങൾ കർശനമായി പാലിക്കണമെന്നും അല്ലാത്ത പക്ഷം നിലവിലുള്ള നിയമപ്രകാരം നടപടി സ്വീകരിക്കുമെന്നും അറിയിക്കുന്നു
പ്രധാനമന്ത്രിയുടെ ഓഫീസ്
വനിതാ ലോക ബോക്സിംഗ് ചാമ്പ്യൻഷിപ്പിൽ സ്വർണമെഡൽ നേടിയ നിഖത് സറീനെ പ്രധാനമന്ത്രി അഭിനന്ദിച്ചു; വെങ്കല മെഡൽ നേടിയ മനീഷ മൗണിനും പർവീൺ ഹൂഡയ്ക്കും അഭിനന്ദനം
വനിതാ ലോക ബോക്സിംഗ് ചാമ്പ്യൻഷിപ്പിൽ സ്വർണമെഡൽ നേടിയ നിഖത് സറീനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. വെങ്കല മെഡൽ നേടിയ മനീഷ മൗൺ, പർവീൺ ഹൂഡ എന്നിവരെയും അദ്ദേഹം അനുമോദിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു:
"നമ്മുടെ ബോക്സർമാർ നമുക്ക് അഭിമാനമായി! വനിതാ ലോക ബോക്സിംഗ് ചാമ്പ്യൻഷിപ്പിൽ തകർപ്പൻ സ്വർണ്ണ മെഡൽ നേടിയ നിഖത് സറീന് അഭിനന്ദനങ്ങൾ. ഇതേ മത്സരത്തിൽ വെങ്കലം നേടിയ മനീഷ മൗൺ, പർവീൺ ഹൂഡ എന്നിവരെയും ഞാൻ അഭിനന്ദിക്കുന്നു."
പ്രധാനമന്ത്രിയുടെ ഓഫീസ്
ലോകം കാലാവസ്ഥാ പ്രതിസന്ധികളോട് മല്ലിടുമ്പോള് ഇന്ത്യ വഴി കാണിച്ചു; മിഷൻ ലൈഫ്  സംരംഭത്തിനു തുടക്കംകുറിച്ചു: പ്രധാനമന്ത്രി ശ്രീ നരേന്ദ്ര മോദി
'ഒരു ലോകം, ഒരു കുടുംബം, ഒരു ഭാവി' എന്ന ആശയമാണ് ജി-20 ഉച്ചകോടിയുമായി ബന്ധപ്പെട്ട് ഇന്ത്യ മുന്നോട്ടുവച്ചതെന്നും ആ ദിശയിലാണ് പ്രവര്ത്തിക്കുന്നതെന്നും പ്രധാനമന്ത്രി ശ്രീ നരേന്ദ്ര മോദി പറഞ്ഞു. 77-ാം സ്വാതന്ത്ര്യദിനത്തോടനുബന്ധിച്ച് ന്യൂഡൽഹിയിലെ ചരിത്രപരമായ ചുവപ്പുകോട്ടയുടെ കൊത്തളങ്ങളിൽ നിന്നു രാജ്യത്തെ അഭിസംബോധന ചെയ്യുകയായിരുന്നു പ്രധാനമന്ത്രി. ലോകം കാലാവസ്ഥാ പ്രതിസന്ധികളോട് മല്ലിടുമ്പോള്, നാം വഴി കാണിച്ചുവെന്നും പരിസ്ഥിതിക്കിണങ്ങിയ ജീവിതശൈലി പ്രോത്സാഹിപ്പിക്കുന്ന 'മിഷന് ലൈഫ്' സംരംഭം ആരംഭിച്ചുവെന്നും പ്രധാനമന്ത്രി പറഞ്ഞു.
ലോകവുമായി സഹകരിച്ച് അന്താരാഷ്ട്ര സൗര സഖ്യം സ്ഥാപിച്ചുവെന്നും നിരവധി രാജ്യങ്ങള് ഇപ്പോള് ഈ സഖ്യത്തിന്റെ ഭാഗമാണെന്നും പ്രധാനമന്ത്രി പറഞ്ഞു. ജൈവ വൈവിധ്യങ്ങളുടെ പ്രാധാന്യം എല്ലായ്പ്പോഴും ഊന്നിപ്പറയുകയും ഒപ്പം 'ബിഗ് ക്യാറ്റ് അലയന്സ്' സ്ഥാപിക്കുകയും ചെയ്തുവെന്നും അദ്ദേഹം കൂട്ടിച്ചേര്ത്തു.
ND
(
PIB Headquarters
സിഎംഎഫ്ആർഐ വിളിക്കുന്നു, കടലാഴങ്ങളിലെ വിസ്മയങ്ങൾ അറിയാൻ
73-ാമത് സ്ഥാപകദിനത്തോടനുബന്ധിച്ച് നാളെ  സിഎംഎഫ്ആർഐ പൊതുജനങ്ങൾക്കായി തുറന്നിടുന്നു
(സിഎംഎഫ്ആർഐ മറൈൻ അക്വേറിയത്തിലെ സിംഹ മത്സ്യം
ആഴക്കടലിന്റെ അറിയാകാഴ്ചകൾ കാണാൻ കേന്ദ്ര സമുദ്രമത്സ്യ ഗവേഷണ സ്ഥാപനം  അവസരമൊരുക്കുന്നു. 73-ാമത് സ്ഥാപക ദിനാഘോഷത്തോടനുബന്ധിച്ച്് കൗതുകമുണർത്തുന്ന കടലറിവുകൾ നാളെ  സിഎംഎഫ്ആർഐ പൊതുജനങ്ങൾക്കായി തുറന്നിടും.
കടൽ ജൈവവൈവിധ്യങ്ങളുടെ അപൂർവ ശേഖരങ്ങളുള്ള മ്യൂസിയം, കടലിലെ വർണമത്സ്യങ്ങളുടെ കാഴ്ചകൾ സമ്മാനിക്കുന്ന മറൈൻ അക്വേറിയം എന്നിവയ്ക്ക് പുറമെ, ഈ മേഖലയിൽ വർഷങ്ങളായുള്ള ഗവേഷണ പ്രവർത്തനങ്ങൾ നടക്കുന്ന വിവിധ പരീക്ഷണശാലകളും പൊതുജനങ്ങൾക്കായി തുറന്നിടും. പ്രവേശനം സൗജന്യമാണ്.
ആയിരത്തോളം മത്സ്യയിനങ്ങളും സമുദ്ര ജൈവവൈവിധ്യങ്ങളും അടങ്ങുന്നതാണ് നാഷണൽ മറൈൻ ബയോഡൈവേഴ്സിറ്റി മ്യൂസിയം. ഏറ്റവും വലിയ മത്സ്യമായ തിമിംഗല സ്രാവ്, കടൽ പശു, സൺ ഫിഷ്, വിഷമത്സ്യങ്ങൾ, കടൽ പാമ്പുകൾ, നക്ഷത്ര മത്സ്യങ്ങൾ, കടൽകുതിര, നീലതിമിംഗലങ്ങളുടെയും പെൻഗ്വിന്റെയും ഇഷ്ടഭക്ഷണമായ അന്റാർട്ടിക്കൻ ക്രിൽ, വിവിധയിനം ശംഖുകൾ തുടങ്ങി കടലിലെ വൈവിധ്യമായ സസ്യ-ജന്തുജാലങ്ങളുടെ ശേഖരം കാഴ്ചക്കാരിൽ കൗതുകമുണർത്തും.
കടലിനടിയിലെ വിലപിടിപ്പുള്ള മുത്തുകൾ നേരിൽ കാണാനും, കൃഷി ചെയ്ത മുത്തുചിപ്പിയിൽ നിന്ന് മുത്തുകൾ വേർതിരിക്കുന്ന രീതികൾ മനസ്സിലാക്കാനും പ്രദർശനം സഹായിക്കും. മറൈൻ അക്വേറിയത്തിൽ സിംഹ മത്സ്യം, വവ്വാൽ മത്സ്യം, മാലാഖ മത്സ്യം തുടങ്ങി വൈവിധ്യമായ സമുദ്രവർണ മത്സ്യങ്ങളുടെ ശേഖരം കാണാം. വിവിധ പരീക്ഷണശാലകളിൽ കടലിൽ നിന്നു പിടിച്ച അപൂർവയിനം മീനുകൾ, തിരണ്ടി, സ്രാവിനങ്ങൾ, ഞണ്ടുകൾ, കണവ-കക്കവർഗങ്ങൾ എന്നിവയും പ്രദർശിപ്പിക്കും.
മീനുകളുടെ പ്രായം കണ്ടെത്തുന്നതിന്റെ പിന്നിലെ രഹസ്യങ്ങൾ വെളിപ്പെടുത്തുന്ന പരീക്ഷണശാല, മീനുകളുടെ ചെവിക്കല്ല് ഉപയോഗിച്ച് നിർമിച്ച ആഭരണങ്ങൾ, കടലിന് നിറം നൽകുന്ന സൂക്ഷ്മ ആൽഗകളുടെ ശേഖരം, കടലിലെ മത്സ്യകൃഷിരീതികൾ, നൂതന സാങ്കേതികവിദ്യകൾ തുടങ്ങി അനേകം വിജ്ഞാനപ്രദമായ കാഴ്ചകളുടെ പ്രദർശനമാണ് സിഎംഎഫ്ആർഐ പൊതുജനങ്ങൾക്ക് വേണ്ടി ഒരുക്കുന്നത്.
രാവിലെ 10 മുതൽ 4 വരെയാണ് പ്രദർശന സമയം. സ്കൂൾ, കോളേജ് വിദ്യാർത്ഥികൾക്ക് പ്രദർശനം കൂടുതൽ പ്രയോജനകരമാകും.
IE/BSN
പ്രധാനമന്ത്രിയുടെ ഓഫീസ്
2020 ജൂലൈ 17 ന് പ്രധാനമന്ത്രി ഇക്കോസോക് ഉന്നതതല സമ്മേളനത്തെ അഭിസംബോധന ചെയ്യും
ന്യൂയോർക്കിൽ ഐക്യരാഷ്ട്രസഭയുടെ സാമ്പത്തിക സാമൂഹിക കൗൺസിൽ യോഗത്തിൻ്റെ ഉന്നതതല വിഭാഗത്തിൽ 2020 ജൂലൈ 17 വെള്ളിയാഴ്ച പ്രധാനമന്ത്രി നരേന്ദ്ര മോദി മുഖ്യ പ്രഭാഷണം നടത്തും. നോർവേ പ്രധാനമന്ത്രിക്കും യുഎൻ സെക്രട്ടറി ജനറൽ അന്റോണിയോ ഗുട്ടെറസിനും ഒപ്പം സമാപന സമ്മേളനത്തിലാണ്
പ്രധാനമന്ത്രി സംസാരിക്കുക.
സർക്കാർ, സ്വകാര്യമേഖല, സിവിൽ സൊസൈറ്റി, അക്കാദമിക മേഖലകളിൽ നിന്നുള്ള വിവിധ ഉന്നതതല പ്രതിനിധികളെയാണ് വാർഷിക സമ്മേളത്തിലേക്കു ക്ഷണിച്ചിരിക്കുന്നത്. " കൊവിഡ്19 ന് ശേഷമുള്ള ബഹുസ്വരത: 75-ാം വാർഷികത്തിൽ നമുക്ക് എങ്ങനെയുള്ള യുഎന്നിനെയാണ് ആവശ്യം '' എന്നതാണ് സമ്മേളന വിഷയം.
മാറിക്കൊണ്ടിരിക്കുന്ന അന്താരാഷ്ട്ര പരിതസ്ഥിതിക്കും കൊവിഡ്-19 മഹാമാരിക്കും എതിരായി സംഘടിപ്പിക്കുന്ന സമ്മേളനം
ബഹുസ്വരതാവാദത്തിൻ്റെ ഗതി രൂപപ്പെടുത്തുന്ന നിർണായക ശക്തികളെ കേന്ദ്രീകരിക്കുകയും ശക്തമായ നേതൃത്വം, ഫലപ്രദമായ അന്താരാഷ്ട്ര സ്ഥാപനങ്ങൾ, പങ്കാളിത്തത്തിന്റെ വിശാലത, ആഗോള പ്രാധാന്യത്തെ വർദ്ധിപ്പിക്കുക എന്നിവയിലൂടെ ആഗോള അജണ്ടക്കുള്ള വഴികൾ ആരായുകയും ചെയ്യും.
2021-22 കാലഘട്ടത്തിൽ സുരക്ഷാ കൗൺസിലിൽ സ്ഥിരമല്ലാത്ത അംഗമായി ജൂൺ 17ന് ഇന്ത്യ തെരഞ്ഞെടുക്കപ്പെട്ട ശേഷം വിശാല യുഎൻ സമ്മേളത്തെ അഭിസംബോധന ചെയ്യുന്നതിനു ലഭിച്ച
ആദ്യ അവസരമാണിത്. യുഎൻ സ്ഥാപിതമായതിന്റെ 75-ാം വാർഷികത്തോടനുബന്ധിച്ചുള്ള ഇക്കോസോക്കിന്റെ ഉന്നതതല സമ്മേളന വിഷയം, കോവിഡ് -19 ന് ശേഷമുള്ള ലോകത്ത് ‘പരിഷ്കരിച്ച ബഹുസ്വരതാവാദത്തിനു വേണ്ടി ഞങ്ങൾ നിലകൊള്ളുന്നു ' എന്ന
ഇന്ത്യയുടെ സുരക്ഷാ കൗൺസിൽ മുൻഗണനയുമായി ചേർന്നു പോകുന്നതാണ്. അതിൽ ഇക്കോസോക്കിന്റെ ആദ്യ അധ്യക്ഷൻ്റെ  രാജ്യമെന്ന
നിലയിൽ ഇന്ത്യയുടെ പങ്ക് വീണ്ടും ഓർമിപ്പിക്കപ്പെടുകയാണ്. 2016 ജനുവരിയിൽ ഇക്കോസോക്കിന്റെ 70-ാം വാർഷികത്തിൽ പ്രധാനമന്ത്രി വീഡിയോ വഴി മുഖ്യ പ്രഭാഷണം നടത്തിയിരുന്നു.
പ്രധാനമന്ത്രിയുടെ ഓഫീസ്
ഗുരുപൂർണിമയിൽ പ്രധാനമന്ത്രി ജനങ്ങൾക്ക് ആശംസകൾ നേർന്നു
ഗുരുപൂർണിമയുടെ ശുഭവേളയിൽ പ്രധാനമന്ത്രി ശ്രീ നരേന്ദ്ര മോദി ജനങ്ങൾക്ക് ആശംസകൾ നേർന്നു.
ട്വീറ്റിൽ പ്രധാനമന്ത്രി പറഞ്ഞു :
"ഗുരുപൂർണിമ ആശംസകൾ. നമ്മെ പ്രചോദിപ്പിച്ച, മാർഗദർശനം നൽകിയ, ജീവിതത്തെക്കുറിച്ച് വളരെയധികം പഠിപ്പിച്ച എല്ലാ മാതൃകാ ഗുരുക്കൾക്കും നന്ദി പ്രകടിപ്പിക്കുന്ന ദിനമാണിത്. നമ്മുടെ സമൂഹം പഠനത്തിനും ജ്ഞാനത്തിനും വളരെയധികം പ്രാധാന്യം നൽകുന്നു. നമ്മുടെ ഗുരുക്കന്മാരുടെ അനുഗ്രഹം ഭാരതത്തെ പുതിയ ഉയരങ്ങളിൽ എത്തിക്കട്ടെ . "
-ND-
(
വിനോദസഞ്ചാര മന്ത്രാലയം
ദേഖോ അപ്നാ ദേശ്' പ്രചാരണത്തിന്റെ ഭാഗമായി, വിവിധ പ്രദർശനങ്ങളുമായി വിനോദ സഞ്ചാര മന്ത്രാലയം
ഇന്ത്യ ഇപ്പോൾ കോവിഡ് മഹാമാരിയെത്തുടർന്നുള്ള അൺലോക്ക് ഘട്ടത്തിലാണ്. പൗരന്മാർക്കിടയിൽ വിനോദ സഞ്ചാര മേഖലയെക്കുറിച്ച് അവബോധം സൃഷ്ടിക്കുകയെന്ന ലക്ഷ്യത്തോടെയുള്ള 'ദേഖോ അപ്നാ ദേശ്' പ്രചാരണത്തിന്റെ ഭാഗമായി വിനോദ സഞ്ചാര മന്ത്രാലയവും ഫീൽഡ് ഓഫീസുകളും വിനോദ സഞ്ചാര പ്രോത്സാഹന പരിപാടികൾ സംഘടിപ്പിക്കുകയും പിന്തുണയ്ക്കുകയും ചെയ്യുന്നു.
ഹോംസ്റ്റേ/ബി ആൻഡ് ബി യൂണിറ്റുകൾക്കായുള്ള കേന്ദ്ര പദ്ധതികളെക്കുറിച്ച് ഹോംസ്റ്റേ /ബി ആൻഡ് ബി യൂണിറ്റ് ഉടമകളിൽ അവബോധം വളർത്തുന്നതിനായി, കേന്ദ്ര വിനോദ സഞ്ചാര മന്ത്രാലയത്തിന്റെ ഇന്ത്യ ടൂറിസം കൊച്ചി ഓഫീസും, കേരള ഹോം സ്റ്റേയ്സ് ആൻഡ് ടൂറിസം സൊസൈറ്റിയും സംയുക്തമായി ഒരു ശില്പശാല സംഘടിപ്പിച്ചു. വിനോദസഞ്ചാര വ്യവസായത്തിനായി നിധി , സാഥി  സർട്ടിഫിക്കേഷനുകൾ സംബന്ധിച്ച വിവരങ്ങളും ശില്പശാലയിലൂടെ നൽകി. കൊച്ചിയിലെയും സമീപ ജില്ലകളിലെയും 54 ഹോംസ്റ്റേ/ബി ആൻഡ് ബി യൂണിറ്റുകൾ ശില്പശാലയിൽ പങ്കെടുത്തു.
മറ്റൊരു പരിപാടിയിൽ, ഇന്ത്യ ടൂറിസം കൊച്ചി ഓഫീസും എറണാകുളം ജില്ലാ ടൂറിസം പ്രമോഷൻ കൗൺസിലും സഹകരിച്ച് കേരളത്തിന്റെ ഉജ്ജ്വലമായ സാംസ്കാരിക പൈതൃകത്തെ പുനരുജ്ജീവിപ്പിക്കുക എന്ന ലക്ഷ്യത്തോടെ ഒരാഴ്ച്ച നീണ്ടു നിൽക്കുന്ന 13 മത് സാംസ്കാരിക ഉത്സവം നടത്തുന്നതിന് വേണ്ട പിന്തുണ നൽകി. 200 ഓളം കലാകാരന്മാർ പങ്കെടുക്കുന്ന മേളയിൽ 28 കലാരൂപങ്ങളും പ്രദർശിപ്പിക്കുന്നു. കൊച്ചി കോർപ്പറേഷൻ മേയർ മേള ഉദ്ഘാടനം ചെയ്തു. ലോക്സഭാംഗമായ ശ്രീ ഹൈബി ഈഡൻ മുഖ്യപ്രഭാഷണം നടത്തി.
RRTN
(Visitor Counter : 116
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 179.53 കോടിയിലധികം വാക്സിന് ഡോസുകള്
ഉപയോഗിക്കാത്ത 15.62 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷൻ 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാർവത്രികവൽക്കരണത്തിന്റെ പുതിയ ഘട്ടം 2021 ജൂൺ 21 മുതൽ ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള്
സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,79,53,10,650
ബാക്കിയുള്ളത്
15,62,60,351
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 179.53 കോടിയോടടുത്ത്  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 15.62 കോടിയിലധികം  വാക്സിന് ഡോസുകള് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
(--ND--
റെയില്വേ മന്ത്രാലയം
ഓക്സിജൻ എക്സ്പ്രസ് ,13 സംസ്ഥാനങ്ങളിലേക്കായി 11030 മെട്രിക് ടൺ ദ്രവ ഓക്സിജൻ ഏപ്രിൽ 24 മുതൽ വിതരണം ചെയ്യുന്നു.
ന്യൂ ഡൽഹി, മെയ് 18 ,2021 .
(രാജ്യത്തെ വിവിധ സംസ്ഥാനങ്ങളിലേക്ക് ലിക്വിഡ് മെഡിക്കൽ ഓക്സിജൻ എത്തിച്ച് ആശ്വാസം പകരുന്നതിനുള്ള യാത്ര ഇന്ത്യൻ റെയിൽവേ തുടരുകയാണ്. ഈ വർഷം ഏപ്രിൽ 24 മുതൽ ഇതുവരെ രാജ്യത്തെ 13 സംസ്ഥാനങ്ങളിലേക്ക് 675 ടാങ്കറുകളിലായി 11030 മെട്രിക് ടൺ ലിക്വിഡ് മെഡിക്കൽ ഓക്സിജൻ ഇന്ത്യൻ റെയിൽവേ വിതരണം ചെയ്തു കഴിഞ്ഞു.
ഓക്സിജൻ എക്സ്പ്രസ്സുകൾ കഴിഞ്ഞ കുറച്ച് ദിവസങ്ങളായി ദിവസേന 800 മെട്രിക് ടൺ മെഡിക്കൽ ഓക്സിജൻ രാജ്യത്തു വിതരണം ചെയ്യുന്നുണ്ട് .സങ്കീർണ്ണമായ പ്രവർത്തന റൂട്ട് പ്ലാനിംഗിലൂടെ പല സംസ്ഥാനങ്ങൾ കടന്ന് ഇന്ത്യൻ റെയിൽവേ ,ഹാപാ,മുദ്ര എന്നി പശ്ചിമ ഭാഗത്തുള്ള പ്ലാന്റുകളിൽ നിന്നും , റൂർക്കല ,ദുർഗാപൂർ, ടാറ്റാനഗർ, ആംഗുൾ എന്നീ കിഴക്കൻ ഭാഗത്തുള്ള പ്ലാന്റുകളിൽ നിന്നും ഓക്സിജൻ ശേഖരിച്ചു ഉത്തരാഖണ്ഡ്, കർണാടക, മഹാരാഷ്ട്ര, എംപി, ആന്ധ്രാപ്രദേശ്, തമിഴ്നാട്, ഹരിയാന തെലങ്കാന, പഞ്ചാബ്, കേരളം, ദില്ലി, യുപിഎന്നിവിടങ്ങളിൽ ഓക്സിജൻ നൽകുന്നു.
ഓക്സിജൻ ദുരിതാശ്വാസം സാധ്യമായ വേഗതയിൽ എത്തിച്ചേരുന്നുവെന്ന് ഉറപ്പാക്കുന്നതിനായി , ഈ നിർണായക ചരക്ക് തീവണ്ടികളുടെ ശരാശരി വേഗത മിക്ക കേസുകളിലും ,പ്രത്യേകിച്ചും ദീർഘദൂര യാത്രയിൽ 55 ൽ കൂടുതലാണ് .ഉയർന്ന മുൻഗണനയുള്ള ഗ്രീൻ കോറിഡോറിലൂടെ യാത്ര ചെയുന്ന ഈ ട്രെയിനുകൾക്ക് , വിവിധ വിഭാഗങ്ങളിലെ ക്രൂ മാറ്റങ്ങൾക്കായി അനുവദിച്ചിട്ടുള്ള സാങ്കേതിക സ്റ്റോപ്പേജുകൾ 1 മിനിറ്റായി കുറച്ചിരിക്കുന്നു.
ട്രാക്കുകളിലെ മാർഗ തടസങ്ങൾ നീക്കി തുറന്നിടുകയും ഓക്സിജൻ വഹിച്ചുകൊണ്ടുള്ള ട്രെയിനുകളുടെ യാത്ര ഭംഗമില്ലാതെ തുടരുന്നു എന്ന് ഉറപ്പുവരുത്താൻ ഉയർന്ന ജാഗ്രത പാലിക്കുകയും ചെയ്യുന്നു. ഇതുവരെ 175 ഓക്സിജൻ എക്സ്പ്രസ്സുകൾ യാത്ര പൂർത്തിയാക്കി വിവിധ സംസ്ഥാനങ്ങൾക്ക് ആശ്വാസം നൽകിയിട്ടുണ്ട്
IE
തൊഴില്, ഉദ്യോഗ മന്ത്രാലയം
ഈ വർഷം നടത്താനുദ്ദേശിക്കുന്ന അഞ്ച് ദേശീയതല സർവ്വേകളുടെ മുന്നോടിയായി തൊഴിൽ ബ്യൂറോ, രാജ്യത്തെ മാസ്റ്റർ പരിശീലകർക്കായി പരിശീലനം സംഘടിപ്പിച്ചു
ന്യൂഡൽഹി, മാർച്ച് 28, 2021
രാജ്യത്തെ കുടിയേറ്റ തൊഴിലാളികളുടെ വിവരങ്ങൾ ശേഖരിക്കുന്നതിനുള്ള ദേശീയതല സർവ്വേ, ഓൾ ഇന്ത്യ ക്വാർട്ടർലി എസ്റ്റാബ്ലിഷ്മെന്റ് ബേസ്ഡ് എംപ്ലോയ്മെന്റ് സർവ്വേ  എന്നിവയുടെ ചുമതലയുള്ള സൂപ്പർവൈസർമാർ/ഇൻവെസ്റ്റിഗേറ്റർമാർ എന്നിവർക്കായുള്ള പരിശീലന പരിപാടി 2021 മാർച്ച് 24 മുതൽ 26 വരെ ലേബർ ബ്യൂറോ സംഘടിപ്പിച്ചു. നേരിട്ട് ഹാജരായവർക്ക് പുറമേ, നിരവധി സൂപ്പർവൈസർമാരും ഉദ്യോഗസ്ഥരും രാജ്യത്തെ വിവിധ ഭാഗങ്ങളിൽ നിന്ന് വെർച്ചൽ സാങ്കേതിക വിദ്യയുടെ സഹായത്തോടെ കൊൽക്കത്തയിൽ നടന്ന പരിശീലന പരിപാടിയിൽ പങ്കെടുത്തു. ദേശീയ തലത്തിൽ നടപ്പാക്കുന്ന 5 സർവ്വേകളുടെ മുന്നോടിയായാണ് ലേബർ ബ്യൂറോ ഈ പരിശീലന പരമ്പര രാജ്യത്തുടനീളം സംഘടിപ്പിക്കുന്നത്.
AQEES, കുടിയേറ്റ തൊഴിലാളി സർവ്വേ എന്നിവയ്ക്ക് മികച്ച മേൽനോട്ടം നൽകുന്നതിന് സൂപ്പർവൈസർമാരെ പരിശീലിപ്പിക്കുന്നത് ലക്ഷ്യമിട്ടാണ് ഈ തീവ്രമായ പരിശീലന പരിപാടി തയ്യാറാക്കിയിട്ടുള്ളത്.
ബ്യൂറോ ഈ വർഷം നടപ്പാക്കുന്ന അഞ്ച് ദേശീയതല സർവേകളിൽ ഉൾപ്പെടുന്നതാണ് ഈ രണ്ടു സർവേകൾ. പരിപാടിയുടെ ഭാഗമായി സോഫ്റ്റ്വെയർ ആപ്ലിക്കേഷനുകളിൽ ആവശ്യമായ പരിശീലനവും സൂപ്പർവൈസർമാർക്ക് നൽകിയിട്ടുണ്ട്. അഞ്ച് സർവേകളിലും വിവരശേഖരണത്തിനായി പോകുന്ന ഫീൽഡ് ഇൻവെസ്റ്റിഗേറ്റർമാർ തങ്ങളുടെ കൈവശമുള്ള ടാബ്ലറ്റുകളിൽ ലഭ്യമാക്കിയിരിക്കുന്ന ഈ ആപ്ലിക്കേഷനുകൾ മുഖാന്തിരമാണ് വിവരശേഖരണം നടത്തുക. സർവ്വേ നടപടികളിൽ ആധുനിക സാങ്കേതികവിദ്യകൾ ഉപയോഗപ്പെടുത്തുന്നത് വഴി, സർവ്വേ പ്രവർത്തനങ്ങൾ പൂർത്തിയാക്കുന്നതിന് ആവശ്യമായ സമയം 30 മുതൽ 40 ശതമാനം വരെ ലാഭിക്കാൻ സാധിക്കും.
ദേശീയ കുടിയേറ്റ തൊഴിലാളി സർവേയും, AQEES ഉം 2021 ഏപ്രിൽ ഒന്നുമുതൽ രാജ്യത്ത് ആരംഭിക്കാനാണ് ബ്യൂറോ പദ്ധതിയിടുന്നത്.
(Visitor Counter : 169
വാണിജ്യ വ്യവസായ മന്ത്രാലയം
കോവിഡ് മഹാമാരിയുടെ പശ്ചാത്തലത്തിൽ ആഭ്യന്തര വ്യാപാരം, ഉത്പാദനം, വിതരണം, അവശ്യവസ്തുക്കളുടെ ഗതാഗതം എന്നീ മേഖലകളിലെ പ്രശ്നങ്ങൾ നിരീക്ഷിക്കുന്നതിന് ഡിപിഐഐടി കൺട്രോൾ റൂം ആരംഭിക്കുന്നു
(ന്യൂഡൽഹി, ഏപ്രിൽ 23, 2021
കേന്ദ്ര വാണിജ്യ-വ്യവസായ മന്ത്രാലയത്തിന് കീഴിലുള്ള വ്യവസായ-ആഭ്യന്തര വ്യാപാര പ്രോത്സാഹന വകുപ്പ് , ചരക്ക് ഗതാഗതം, വിതരണം, ഉത്പാദനം, അവശ്യവസ്തുക്കൾ സാധാരണക്കാർക്ക് എത്തിക്കുക, തുടങ്ങിയ മേഖലകളിലെ സ്ഥിതിവിവരങ്ങളും, വർദ്ധിച്ചു വരുന്ന കോവിഡ്-19 കേസുകൾ കണക്കിലെടുത്ത് വിവിധ സംസ്ഥാനങ്ങളും/കേന്ദ്രഭരണപ്രദേശങ്ങളും നിയന്ത്രണങ്ങൾ ഏർപ്പെടുത്തിയിരിക്കുന്ന പശ്ചാത്തലത്തിൽ ബന്ധപ്പെട്ട കക്ഷികൾ നേരിടുന്ന പ്രശ്നങ്ങളും നിരീക്ഷിക്കാൻ സംവിധാനമൊരുക്കുന്നു.
കോവിഡ് മഹാമാരിയുടെ പശ്ചാത്തലത്തിൽ ആഭ്യന്തര വ്യാപാരം, ഉത്പാദനം, വിതരണം, അവശ്യവസ്തുക്കളുടെ ഗതാഗതം എന്നീ മേഖലകളിലെ പ്രശ്നങ്ങൾ നിരീക്ഷിക്കുന്നതിന് ഡിപിഐഐടി ഒരു കൺട്രോൾ റൂം സ്ഥാപിക്കും. ഉത്പാദനം, ഗതാഗതം, വിതരണം, മൊത്ത വ്യാപാരം, ഇ-കൊമേഴ്സ് മേഖലകളിലെ കമ്പനികൾക്ക് ഏതെങ്കിലും വിധത്തിലുള്ള ബുദ്ധിമുട്ടുകൾ നേരിടുന്നുണ്ടെങ്കിൽ ഇനിപ്പറയുന്ന ടെലിഫോൺ നമ്പർ/ഇമെയിൽ വഴി ബന്ധപ്പെടാവുന്നതാണ്:
ടെലിഫോൺ:  23062383, 23062975
മേൽപ്പറഞ്ഞ ടെലിഫോൺ നമ്പറുകൾ 2021 ഏപ്രിൽ 24 മുതൽ രാവിലെ 8 നും രാത്രി 10 നും ഇടയിൽ പ്രവർത്തന സജ്ജമായിരിക്കും. ഈ കൺട്രോൾ റൂം വഴി കക്ഷികൾ ശ്രദ്ധയിൽപ്പെടുത്തുന്ന പ്രശ്നങ്ങൾ ബന്ധപ്പെട്ട സംസ്ഥാന/കേന്ദ്രഭരണപ്രദേശങ്ങളിലെ ഭരണകൂടങ്ങളുമായി ചേർന്ന് പരിഹരിക്കും.
ആരോഗ്യ, കുടുംബക്ഷേമ മന്ത്രാലയം
കേന്ദ്ര ആരോഗ്യ-കുടുംബക്ഷേമ സഹമന്ത്രി ഡോ. ഭാരതി പ്രവീൺ പവാർ, വാർഷിക FICCI ഹെൽത്ത് കെയർ എക്സലൻസ് അവാർഡ് ദാന ചടങ്ങിനെ അഭിസംബോധന ചെയ്തു
ന്യൂ ഡൽഹി, ഒക്ടോബർ 20, 2021
കേന്ദ്ര ആരോഗ്യ-കുടുംബക്ഷേമ സഹമന്ത്രി ഡോ. ഭാരതി പ്രവീൺ പവാർ ഇന്ന് "FICCI ഹെൽത്ത് കെയർ എക്സലൻസ് അവാർഡ്" ചടങ്ങിനെ വെർച്യുൽ ആയി അഭിസംബോധന ചെയ്തു. എംപവർഡ് ഗ്രൂപ്പുകൾ, കേന്ദ്ര, സംസ്ഥാന സർക്കാരുകൾ എന്നിവയുമായി മികച്ച ഏകോപനത്തിലൂടെ കോവിഡ്-19 നെതിരായ പോരാട്ടത്തിന് വളരെയധികം സംഭാവന നൽകിയതിന് കേന്ദ്ര മന്ത്രി ഫിക്കിക്ക് അഭിനന്ദനം അറിയിച്ചു.
ചടങ്ങിൽ സംസാരിക്കവേ, കഴിഞ്ഞ രണ്ട് വർഷങ്ങളായി രാജ്യത്തൊട്ടാകെയുള്ള പൊതു ധനസഹായമുള്ള ലാബുകളുടെയും, ആശുപത്രികളുടെ പൊതു-സ്വകാര്യ അടിസ്ഥാന സൗകര്യങ്ങൾ വർദ്ധിപ്പിക്കുന്നതിനും സർക്കാർ നിരവധി സാമ്പത്തിക സഹായ പദ്ധതികൾ ആവിഷ്കരിച്ചിട്ടുണ്ടെന്ന് ഡോ. പവാർ പറഞ്ഞു. ദേശീയ മെഡിക്കൽ കമ്മീഷനും പാരാമെഡിക്സ് കൗൺസിലും മെഡിക്കൽ വിദ്യാഭ്യാസ മേഖലയിലെ പ്രധാന നേട്ടങ്ങളാണ് എന്നും അവർ ചൂണ്ടിക്കാട്ടി.
കഴിഞ്ഞ ദശകത്തിൽ ഇന്ത്യയുടെ ആരോഗ്യ പരിപാലന ഫല സൂചകങ്ങൾ തുടർച്ചയായി പുരോഗതി കാണിച്ചതായും മന്ത്രി അറിയിച്ചു. പകർച്ചവ്യാധികൾ/പകര്ച്ചേതരരോഗങ്ങൾ തടയുന്നതിനും നിയന്ത്രിക്കുന്നതിനും ഉന്മൂലനം ചെയ്യുന്നതിനും, മാതൃ-ശിശു ആരോഗ്യം മെച്ചപ്പെടുത്തുന്നതിനുമായി വിവിധ പരിപാടികൾ ആണ് കേന്ദ്ര സർക്കാർ രാജ്യവ്യാപകമായി ആവിഷ്കരിച്ചത്.
രാജ്യത്ത് 99 കോടിയിലധികം ഡോസ് കോവിഡ്-19 വാക്സിനുകൾ ഇതുവരെ നൽകിയിട്ടുണ്ടെന്നും, വർഷ അവസാനത്തോടെ രാജ്യത്തെ പ്രായപൂർത്തിയായ മുഴുവൻ ജനങ്ങൾക്കും പ്രതിരോധ കുത്തിവയ്പ്പ് നൽകാനാണ് സർക്കാർ ലക്ഷ്യമിടുന്നതെന്നും കേന്ദ്ര മന്ത്രി പറഞ്ഞു
RRTN/SKY
(Visitor Counter : 149
പ്രധാനമന്ത്രിയുടെ ഓഫീസ്
ഗവേഷണവും നൂതനാശയങ്ങളും പരസ്പരം പ്രയോജനപ്പെടുത്താന് പ്രധാനമന്ത്രി ആഹ്വാനം ചെയ്തു
രാജ്യത്ത് ഗവേഷണവും നൂതനാശയ പ്രവര്ത്തനങ്ങളും പരസ്പരം പ്രയോജനപ്പെടുത്തുന്നതിന് ഗവണ്മെന്റ് പരിശ്രമിച്ചു വരുന്നതായി അദ്ദേഹം പറഞ്ഞു. നാഷണല് മെട്രോളജി കോണ്ക്ലേവ് 2021 നെ അഭിസംബോധന ചെയ്യുകയായിരുന്നു അദ്ദേഹം. നാഷണല് അറ്റോമിക് ടൈം സ്കെയില്, ഭാരതീയ നിര്ദ്ദേശക് ദ്രവ്യ എന്നിവ അദ്ദേഹം രാഷ്ട്രത്തിന് സമര്പ്പിച്ചു. നാഷണല് എന്വിയോണ്മെന്റ് സ്റ്റാന്ഡേര്ഡ് ലബോറട്ടറിയുടെ ശിലാസ്ഥാപനം അദ്ദേഹം വീഡിയോ കോണ്ഫറന്സിലൂടെ നിര്വഹിച്ചു.
വൈജ്ഞാനിക മേഖലകളില് ഗവേഷണത്തിന്റെ പ്രാധാന്യം അദ്ദേഹം വിശദമാക്കി. ഗവേഷണത്തിന്റെ സ്വാധീനം വ്യാവസായികമോ സാമൂഹികമോ ആകാം. നമ്മുടെ വിജ്ഞാനത്തെയും അവബോധത്തെയും വികസിപ്പിക്കുന്നതിന് ഗവേഷണം സഹായിക്കും. ഗവേഷണം വിജ്ഞാനത്തിന്റെ പുതിയ അധ്യായം തുറക്കുമെന്നും അതൊരിക്കലും പാഴായി പോകില്ല എന്നും പ്രധാനമന്ത്രി പറഞ്ഞു. ജനിതക ശാസ്ത്രത്തിന്റെ പിതാവായ ഗ്രിഗര് മെന്റല്, നിക്കോളാസ് ടെസ്ല എന്നിവരുടെ കണ്ടുപിടിത്തങ്ങള് പില്ക്കാലത്താണ് അംഗീകരിക്കപ്പെട്ടതെന്നും പ്രധാനമന്ത്രി പറഞ്ഞു. ഒരു ചെറിയ ഗവേഷണം എങ്ങനെയാണ് മാനവരാശിയുടെ മുഖച്ഛായ മാറ്റുന്നതെന്ന്, ഗതാഗതം, ആശയവിനിമയം, വ്യവസായം തുടങ്ങി ദൈനംദിന ജീവിതത്തില് എല്ലായിടത്തും ഉപയോഗിക്കപ്പെടുന്ന വൈദ്യുതിയുടെ ഉദാഹരണത്തിലൂടെ പ്രധാനമന്ത്രി വിശദമാക്കി. അതുപോലെ സെമികണ്ടക്ടറിന്റെ കണ്ടുപിടുത്തമാണ് ഡിജിറ്റല് വിപ്ലവത്തിലൂടെ നമ്മുടെ ജീവിതം മാറ്റിമറിച്ചത്. തികച്ചും വ്യത്യസ്തമായ ഒരു ഭാവിക്ക് അടിത്തറ പാകുന്ന നമ്മുടെ യുവ ഗവേഷകര്ക്ക് മുന്നില് ഇത്തരം അനവധി സാധ്യതകള് ഉണ്ടെന്ന് പ്രധാനമന്ത്രി പറഞ്ഞു.
ഭാവിയിലേക്ക് സജ്ജമായ ഒരു അന്തരീക്ഷം രൂപപ്പെടുത്തുന്നതിനുള്ള ശ്രമങ്ങള് പ്രധാനമന്ത്രി എടുത്തു പറഞ്ഞു. ഗ്ലോബല് ഇന്നോവഷന് റാങ്കിങ്ങില് ഇന്ത്യ ആദ്യ അന്പതില് ഇടം പിടിച്ചു. പിയര് റിവ്യൂ ചെയ്യപ്പെട്ട ശാസ്ത്ര, എഞ്ചിനീയറിംഗ് പ്രസിദ്ധീകരണങ്ങളില് ഇന്ത്യക്ക് മൂന്നാം സ്ഥാനം ഉണ്ട്. വ്യവസായവും സ്ഥാപനങ്ങളും തമ്മിലുള്ള സഹകരണം ശക്തിപ്പെടുത്തി കൊണ്ടിരിക്കുന്നു. ലോകോത്തര കമ്പനികളെല്ലാം അവരുടെ ഗവേഷണസ്ഥാപനങ്ങള് ഇന്ത്യയില് ആരംഭിച്ചിട്ടുണ്ട്. കഴിഞ്ഞ ഏതാനും നാളുകളായി അവയുടെ എണ്ണം വന് തോതില് വര്ധിച്ചിട്ടുള്ളതായും പ്രധാനമന്ത്രി പറഞ്ഞു.